For andre dag på rad gikk oddstipset til BA inn med premie. Vi satset 100 kroner på borteseier i kampen mellom Crystal Palace - Fulham. Gårsdagens tips på Fulham ga 255 kroner i gevinst.
Langoddsprogrammet tirsdag byr på Mesterliga-kamper, League One og League Two fra England. I tillegg er det ishockey fra blant annet Russland, Sverige, Sveits, Østerriske og NHL på menyen.
Følg mesterligakampene i vårt livesenter!
Mesterliga, gruppe F. Marseille har tapt de to første kampene mot Arsenal (1-2) og Borussia Dortmund (0-3). Franskmennene har en målforskjell på 1 - 5 etter to kamper, ikke akkurat imponerende. Marseille-trener Elie Baup vet at de må vinne kveldens kamp om de skal henge med i kampen om videre avansement, men det blir vanskelig.
Napoli ligger på annenplass i gruppen før oppgjøret i den franske havnebyen. Søritalienerne har tatt tre poeng. Det er like mange poeng som Dortmund, men tyskerne har bedre målforskjell. Napoli har imidlertid vunnet det innbyrdes oppgjøret mellom lagene, og derfor ligger de foran dem på tabellen.
Marseille har kun vunnet to av de siste seks kampnene i Europa. Begge seirene kom i Europaligaen mot langt svakere motstand enn Napoli. Rafa Benitezs mannskap tapte 0 - 2 mot Roma fredag. De er nok garantert interessert i å rette opp inntrykket. Det skal Marseille få svi for.
Gonzalo Higuain vil være en nøkkelspiller I jakten på seier I Frankrike. Den argentinske landslagsspissen har scoret fire mål for søritalienerne siden overgangen fra Real Madrid i juli. Blant annet scoret han det første målet da Napoli slo Dortmund si åpningskampen.
Men gjestene fra Italia har slitt på bortebane i Europa. De har bare vunnet én av de siste fem bortekampene i Europacupene. Det er selvsagt noe man må ta med i beregningen her, men italienerne har et sterkt mannskap, og de har en trener som vet hva som trengs for å gå til topps i Mesterligaen. Benitez mangler bare vingen Juan Zuniga før slaget I Marseille.
Marseille må stole på at spissen Andre-Pierre Gignac sørger for scoringene som skal sikre franskmennene sine første poeng i Mesterligaen. Gignac scoret 18 mål i alle turneringer forrige sesong, så langt har han kun scoret tre.
Midtstopper Lucas Mendes pådro seg en ankelskade i fredagens kamp. Han må stå over kveldens kamp. Det samme må Saber Khalifa som også er ute med skade.
Dimitri Payet er ventet tilbake på laget etter at han gikk glipp av fredagens 0-1-tap mot Nice. Men det begynner å bli lenge siden Marseille vant i Mesterligaen. Det skjedde i 2012 da de slo ut Inter i åttendedelsfinalen.
Det er nok mange som ville sagt at dette lukter U, men jeg har tro på Napoli. 2,25 i borteodds er lavere enn resten av markedet, men jeg går likevel for B.
Her er vårt singeltips tirsdag 22. oktober:
Olympique Marseille - Napoli 2.85 - 3.15 - 2.